
Comisia pentru buget,

finanţe şi bănci

Bucureşti 30.05.2001

Nr.397

AVIZ

asupra propunerii legislative privind acordarea de facilităţi cetăţenilor români rezidenţi în străinătate, precum şi persoanelor de origine română cu cetăţenie română, cu două sau mai multe cetăţenii
Cu adresa nr.83 din 2 mai 2001, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind acordarea de facilităţi cetăţenilor români rezidenţi în străinătate, precum şi persoanelor de origine română cu cetăţenie română, cu două sau mai multe cetăţenii.
În urma examinării, în şedinţa din data de 30 mai 2001, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:


- prin această propunere legislativă se stabileşte un tratament discriminatoriu din punct de vedere social-politic, între cetăţenii români cu domiciliul în străinătate faţă de cetăţenii români cu domiciliul în Românias, încălcându-se astfel principiul egalităţii în drepturi între cetăţenii români;


- prin scutirile sau reducerile la plata unor taxe şi impozite propuse de acest act normativ, se încalcă acordurile internaţionale la care România este parte (din domeniul economico-financiar: comerciale, de evitare a dublei impuneri), principiile stabilite de Organizaţia Mondială a Comerţului şi, totodată, contravine acquis-ului communautaire;


- potrivit prevederilor art.10 din Legea privind finanţele publice nr.72/1996 era necesară inserarea unei norme care să reglementeze mijloacele financiare necesare acoperirii golului de venituri sau sporului de cheltuieli ce va fi generat de aplicarea prezentei legi ce doreşte acordarea unor facilităţi.

